सन् 1856 थमां सन् 1885 तगर दा समै महाराजा रणबीरसिंह हुदा राज्यकाल हा। इस्सी डोगरी दा र्स्वणकाल आक्खेआ जाई सकदा ऐ कीजे इस जुगै च डोगरी राज-भाशा बनाई गेई ही, डोगरी दा छापाखाना लोआया गेआ हा ते डोगरी च केईं पोत्थियां लखाइयां गेइआं हियां। डोगरी लिपि गी बी सुधारियै देवनागरी आंगर संस्कृत-फारसी बगैरा दियें उत्तम पोत्थियें दे अनुबाद जोग बनाया गेआ हा। इस जुगै दियां आम पोत्थियां कनून, हिकमत, आयुर्वेद, जोत्श बगैरा कन्ने सरबन्ध रखदियां न। इन्दें च गणित दी एक प्रसिद्द पोत्थी “लीलावती” दा डोगरी अनुवाद बी ऐ। एह् अनुवाद सन् 1873 ई.च विश्वेश्वर जोत्शी होरे कीता हा पर एह्‌दा किश अश ते निरी हिन्दी च अनूदित ऐ। एह्‌दा डोगरी अंश बी शुद्ध डोगरी च नेईं ऐ बल्के हिन्दी मिश्रित ऐ :-